Í haust hafa verið haldnir 3 fundir í Zeta deild . Vinnufundur var haldinn á Reyðarfirði í september og vetrarstarfið skipulagt . Ákveðið var að þema vetrarins yrði listir í leik og starfi . Hópurinn er ekki fjölmennur og því mikilvægt fyrir okkur að fá fleiri konur í félagskapinn . Í því sambandi var ákveðið að reyna að funda vítt og breitt um fjórðunginn í vetur þó stór sé . Haldinn var kynningarfundur á Seyðisfirði í október þar sem félagskonur buðu með sér gestum og konur á Seyðisfirði hvattar til að koma á fundinn . Fundurinn var fjölmennur og vonandi að áhugi hafi verið vakinn . Nú í nóvember var síðan haldinn fundur í Neskaupstað og var hann tileinkaður stofnun Austmennt , menntabúða sem stofnaðar voru á kennaraþingi í Neskaupstað í haust . En fyrirmynd menntabúðanna , Eymennt var einmitt kynnt á vorþingi DKG á Akureyri síðast liðið vor . Nú tökum við okkur jólafrí en í febrúar ætlum við að hittast aftur og þá á Eskifirði og stefnum á taka inn nýjar konur í félagið . Það er síðan rétt að minna á vorþingið sem haldið verður á Egilsstöðum 5. maí 2018 . Undirbúningur er í fullum gangi og dagskrá að mótast . Bestu óskir um gleðileg jól og farsælt komandi ár frá Zetadeil .